 Isagoo hadalkiisa sii wata ayuu xusay in dalkeena lagu leeyahay lacag deymo ah oo gaaraya illaa shan bilyan oo dollar, taasoo uu sheegay iney Somalia curyaamisay, kuna weysay dhaqaale fara badan oo ay heli laheyd, wuxuuna xusay in dowlada badan laga dhaafay deymo noocaas ah markii ay buuxiyeen shuruudo ay ku xireen heyada lacagta ee IMF iyo Bankiga aduunka, isagoo tilmaamay in dhibaatada ugu weyn ee dalka ka jirta ay tahay iyadoo aysan jirin wax Soomaalidu ay heshiis ku tahay, wuxuuna ardayda kuliyada dhaqaalaha u sheegay iney u taallo mustaqbalka dhow shaqo adag oo ku saabsan sare u qaadida maamulka dhaqaalaha dalka. 